nb en fr da he hbs_lat en da da en da da da da nn de eo da da da da et de da da da da da da da da nn en gl en da da da da da da da da da da da da da da de da da et da da da da da da da da nn en nl en en en nb da da da da da en da da da en da en da da da en en da en da da en da en da en da en da da en da en da en da en da da en da en da en da en da en fr en da en da en da en da da da da en da en da en da en da en da en da en da en pl da da da en da en da it en en da en da da nb sv da sv az da en en
Brownie-lagkage med brombærmousse og saltkaramel-gancheCute Carbs
30. marts 2016 in ♥ Kager
Da jeg fornylig var på ferie på Færøerne, hvor vi blandt andet fejrede min lillebror, der lige er bevet færdiguddannet, postede jeg et billede af en brownie-lagkage på Instagram, kagen havde jeg lavet til hans svendegilde, og den var et hit både til festen og på Instagram, så nu lander den her på bloggen. Jeg kan virkelig anbefale den – især saltkaramel-ganachen på toppen smager som en drøm, kunne næsten spise den med ske 🙂
Smelt chokolade, farin, mælk og smør ved svag varme. Og lad det køle af.
Pisk æg, vaniljesukker og sukker til en luftig og lys masse.
Rør den smeltede chokolademasse sammen med æggesnapsen og tilsæt mel og bagepulver.
Fordel brownie-dejen i to forme af max 24 cm. (kan købes her)
Bag ved 165 grader i 35-40 minutter.
Lad kagen køle, mens du laver brombærmoussen.
150 g græsk yoghurt (2 eller 4%)
Giv brombær, flormelis, vaniljekorn og vaniljestang et hurtigt opkog.
Si brombærmassen, så du får en brombærpuré uden brombærkerner.
Hæld puréen tilbage i gryden, og varm den ved svag varme i et par minutter.
Kom husblas i puréen, og bland det godt ind i massen.
Pisk fløden til skum og vend den græske yoghurt i fløden. Bland det godt sammen.
Vend nu den kolde brombærpuré i flødemassen.
Fordel brombærmoussen på den kolde brownie-bund.
Stil kagen på køl i 15 minutter, og læg derefter den anden browniebund over brombærmoussen.
Sæt kagen tilbage i køleskabet i mindst tre timer alternativt i fryseren i ca. en time.
Sådan laver du saltkaramel-ganache:
Varm fløden op til kogepunktet i en gryde, og sæt den til side (den må ikke koge).
Smelt samtidig sukkeret til gylden karamel i en anden gryde. Tag karamellen af varmen, når farven er gylden.
Tilsæt den varme fløde i små mængder af gangen under omrøring. Når fløden og sukkermassen er blandet sammen, rører du salt i ganachen. (Hvis der er små sukkerklumper i massen, så sigter du bare den færdige saltkaramel-ganache.)
Hak chokoladen fint, og hæld den i en skål. Hæld den varme flødekaramel over chokoladen, og lad det stå i nogle sekunder, inden du rører rundt i skålen med et piskeris eller en dejskraber, indtil ganachen samler sig og ser blank ud.
Sæt saltkaramel-ganachen i køleskabet i mindst fire timer, inden du topper brownie-lagkagen med et tykt lag saltkaramel-ganache. Brug en teske eller en pailet-kniv (kan købes her) til at lave små toppe i ganachen.
Kagen skal opbevares på køl.
Følg med på Instagram på @frk_cutecarbs eller på Facebook lige her!
You Might Also Like
Dr. Oetker-udfordring: Banoffee islagkage og magiske cookies
Barnedåb – glimt fra kagebordet!
Chokoladesmør – en nem og lækker opskrift!
Reply Anita 30. marts 2016 at 22:19
Kan jeg lave begge fyld dagen før? Og samle den dagen før
Reply Frk. Cute Carbs 30. marts 2016 at 22:59
Du kan lave ganachen dagen før, men moussen skal sætte sig, når det kommer på selve kagen, så det må du lave sammme dag 🙂
Reply Linda 31. marts 2016 at 6:41
Mums den lyder og ser lækker ud. Den skal hel klart prøves 😊 Kan man evt skifte brombær ud med en anden slags bær? Evt blåbær eller hindbær?
Reply Marie 31. marts 2016 at 8:17
Åh, hvor ser det lækkert ud! Det må jeg virkelig få afprøvet én dag, hvor solen skinner ekstra meget 🙂
Reply Charite 31. marts 2016 at 9:27
TAK! Jeg glæder mig til at bage den 🙂
Reply lovisen 3. april 2016 at 7:59
Hvor lyder den lækker.
Bagte du bundene i varmluft, eller 1 bund ad gangen?
Reply Frk. Cute Carbs 3. april 2016 at 13:35
Jeg bagte en bund ad gangen, men med lidt lavere temperatur, kan du godt bage begge samtidg på varmluft 🙂
Reply Louise 7. april 2016 at 6:53
Er kagen god dagen efter? Mere fordi den tager lidt tid at lave, så kunne jeg med fordel bage den dagen før gæsterne kommer?
Reply Frk. Cute Carbs 7. april 2016 at 9:36
Ja, den er mindst ligeså god dagen efter 🙂
Reply Henriette Christine 18. april 2016 at 16:38
Jeg har 2 gange prøvet at lave denne kage, hvor bundene dog bliver lavet FODMAP venlige, da jeg primært lever efter FODMAP diæt og har ret lave tolerance værdier overfor især mejeriprodukter indeholdene laktose, og så mel i form af blandt andet gluten. Mejeriprodukterne er der heldigvis en nem løsning på, da dette ikke har nogen effekt på bagningen. Dog har jeg ikke kunne finde en god løsning på mel/erstatninger til at lave disse bunde FODMAP venlige. Jeg kan/må spise sigtet speltmel, samt rismel og majsmel (det er de produkter jeg oftest bager med). Jeg synes dog ikke jeg kan ramme en god bund så ville høre om du eventuelt har en “løsning på problemet,” eller et godt råd? 🙂
Reply Kira 18. maj 2016 at 19:18
Jeg har lavet den som bradepandekage uden brombærmousse, men med 1,5 x ganache. Den smagte vidunderligt! Jeg havde dog problemer med at smøre ganachen på – den var alt for hård efter turen i køleskab, og måtte smelte den lidt i ovnen, for at det lykkedes..
Reply Naja 19. maj 2016 at 14:52
Har jeg forstået ovenstående kommentarer/svar rigtigt: man kan bage browniebundene dagen inden samt lave saltkaramelen dagen inden. Men man bliver nødt til at lave fyldet og samle kagen på selve dagen? Eller kan man godt lave og samle hele kage dagen inden og have den stående i køleskabet natten over?
Reply Frk. Cute Carbs 19. maj 2016 at 15:06
Du kan godt lave hele kagen dagen inden, den skal spises 🙂
Reply M 19. maj 2016 at 23:49
Kagen lyder så lækker og skal afprøves her i weekenden.
Jeg har dog et enkelt spørgsmål: samler du kagen i en af springformene? Altså lader den ene browniebund blive i springformen og så topper med mousse, brownie og saltkaramel?
Reply Frk. Cute Carbs 20. maj 2016 at 9:48
Den smager skønt 🙂 Det er lidt forskelligt, men for det meste tager jeg de kolde browniebunde ud af formen, og bygger kagen op på en fad 🙂
Reply Anne katrine 24. maj 2016 at 13:32
Hvor mange personer vil du mene kagen er beregnet til?
Reply Frk. Cute Carbs 24. maj 2016 at 21:54
10-12 personer, vil jeg mene 🙂
Reply Lisa 25. august 2016 at 22:03
Har du erfaring med at bruge andre bær end brombær? (Jeg tænkte selv på hindbær eller blåbær – men de skal jo passe til resten af kagen) 😊
Reply Frk. Cute Carbs 26. august 2016 at 14:00
Tror, hindbær ville fungere superfint 🙂
Reply Kristine 30. august 2016 at 8:56
Tror du man kan bruge mørk chokolade (fx Caraibe) til ganachen i stedet for mælkechokolade eller bliver det mon en mærkelig smag?
Reply Frk. Cute Carbs 30. august 2016 at 10:15
Det kan du helt sikkert godt, tror bare, at smagen bliver lidt mere intens 🙂
Reply Kristine 30. august 2016 at 14:33
Tak for hurtigt svar, jeg giver det et forsøg 😊
Reply Lisa 15. september 2016 at 16:29
Har du erfaring med (eller en mening om ;o))at bruge Cremefine 19% til piskning i mousse og ganache? Bliver det for magert/skiller eller lign.? (Har nemlig lige et par flasker på lager af den slags) Og kan man bruge frosne bær?
Jeg er en ikke så erfaren “konditor” ;o)
Reply Isabel 26. oktober 2016 at 23:49
Hvordan får du så fine bunde? Synes de er så lige og ensartet? 🙂 Er det fordi du kommer dem direkte i springform, uden bagepapir?
Reply Frk. Cute Carbs 28. oktober 2016 at 7:25
Hej Isabel – jeg bager som regel uden bagepapir, når jeg laver den slags kager, så det er nok en stor del af forklaringen 🙂
Reply Rikke 23. december 2016 at 10:42
Når brombærmassen skal sies, er der så en smart metode til det? Jeg synes det tager lang tid, før det er igennem. Eller er det ikke meningen, alt saft skal ud? 🙂
Reply Frk. Cute Carbs 23. december 2016 at 16:19
Brug evt. en ske og rør lidt rundt i sien 🙂 Det skal igennem en si, så kernerne ikke kommer med i moussen, men selv om du bruger en ske, burde kernerne ikke ryge igennem sien 🙂
Reply Mia 27. december 2016 at 19:44
Den ser mega-lækker ud! Overvejer kraftigt til nytåtsaften. Tror du man bage al dejen i én springform og så dele den bagefter?
Reply Frk. Cute Carbs 29. december 2016 at 21:36
Ja, det tror jeg sagtens, du kan 🙂
Reply Sara 17. maj 2017 at 20:34
Hvor høj i cm bliver kagen ca?
Reply Cute Carbs 18. maj 2017 at 17:04
Hej, det kan jeg desværre ikke huske – men ca. 7-8 cm, vil jeg mene 🙂
Reply Helene 25. juli 2017 at 20:18
Jeg vil høre om du har et forslag til mængde justering hvis keg bruger en springform på 18cm?
Overvejede selv enten halv portion, eller 2/3.
Reply Mille 3. september 2018 at 20:48
Der står: “Vend den kolde brombærmasse i flødeskummen”. Skal den være blevet helt kold, eller så kold som den nu bliver af at stå imens man pisker fløde?
Leave a Reply Cancel Reply
S’mores-kage: Chokoladekage med marshmallow-top + en vinder
Mandagsshopping til køkkenet (25% rabat)
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.